   اسلام آباد (ويب ڊيسڪ) قومي ڪرڪيٽ ٽيم جي اڳوڻي اسپيڊ اسٽار شعيب اختر چيو آهي ته پاڪستان ڪرڪيٽ بورڊ جو چيف ايگزيڪيوٽو وسيم خان بهترين ڪم ڪري رهيو آهي پر سندس هٿ ٻڌل آهن. اسلام آباد ۾ صحافين سان ڳالهائيندي شعيب اختر چيو اميد ته پاڪستان ۽ ڀارت جي سياسي ڇڪتاڻ گهٽ ٿي ويندي ته جيئن ڪرڪيٽ بحال ٿئي. سندس موجب ڏکڻ آفريقا ۽ زمبابوي جي دوري تي آل رائونڊر عماد وسيم جي ٽي ٽوئنٽي اسڪواڊ ۾ جاءِ ٺهڻ گهربي هئي، عماد وسيم کي ٽي ٽوئنٽي مان ڊراپ ڪرڻ نٿو ٺهي. هن وڌيڪ چيو ته شاهنواز ڏاهاڻي کي فرسٽ ڪلاس ۾ تجربو حاصل ڪرڻ گهرجي، پاڪستان جو ٽئلينٽ پول گهٽ ناهي ٿيو پر ٽئلينٽ کي کيڏائيندڙ ماڻهو گهٽ ٿي ويا آهن، ٻارن کان پئسو وٺي ڪلب ڪرڪيٽ نه هلائڻ گهرجي، ڊوميسٽڪ اسٽرڪچر بهتر هجڻ گهرجي، جتي رانديگر کي سٺا پئسا ملن.